Ny gymnastikhal i Runavik - Dansk Arkitektur Center
I fremtidens Danmark kommer vi til at leve, bo og arbejde på nye måder, der vil vende op og ned på det Danmark, vi kender i dag. Men hvilke trends og tendenser vil skabe rammerne for vores fremtidige liv? Det skal et stort projekt, der samler ti kommuner, fire ministerier, to regioner, fonde og private virksomheder, nu se nærmere på. Dansk Arkitektur Center udvikler og driver det visionære projekt, DK2050. Ny gymnastikhal i Runavik
19. juni 2012 En tilbygning til en eksisterende idrætshal i færøske Runavik bliver et flot arkitektonisk eksempel på, hvordan der kan blive mere og bedre plads til gymnastik og bløde bevægelsesformer i idrætshallerne.
Illustrationer: BPP Arkitekter
Håndboldhaller med en stor idrætsbane på 20x40 meter bliver aldrig
rigtigt sagen for udøvere af gymnastik og andre bløde
bevægelsesformer. Det har man indset i Runavik, hvor der sidste år
blev indbudt til en arkitektkonkurrence, som skulle finde på bud
på, hvordan den lokale hal kunne suppleres med en tilbygning, der
både kunne målrettes dem, der ikke spiller bold, og samtidig
præsentere en arkitektonisk løsning, som passer ind i den særlige
natur i området.
Konkurrencen blev vundet af BBP Arkitekter, der tidligere har
stået for nytænkende projekter som Gyngemosehallen i Gladsaxe
udenfor København, Korsgadehallen i København og Hørning Hallen i
Skanderborg Kommune. Lokale og Anlægsfonden støtter projektet med 4
Sammen med gymnasterne i Runavik og Runavik Kommune gik
arkitekterne i samarbejde med Lokale og Anlægsfonden i gang med
projektet i Runavik, der løser de 700 gymnasters mangel på
kvalificerede faciliteter og samtidig giver plads til andre bløde
bevægelsesformer samt selvorganiserede idrætsaktiviteter og nye
steder til socialt samvær og møder.
Torben Frølich, direktør i Lokale og Anlægsfonden, siger om
projektet: "Der er tale om et enkelt arkitektonisk greb, der formår
at skabe et anderledes og inspirerende rum omkring den klassiske
gymnastik. Projektet er et godt eksempel på, hvordan en klassisk
idrætshal kan udvides til andet og mere end boldspil, så også andre
store gymnastikafdelinger, der ikke føler sig helt tilpas i en
almindelig idrætshal, kan få idéer til, hvordan klassiske
idrætsfaciliteter kan indrettes på nye måder."
Store glasfacader med udsigt til naturen
Tilbygningen bliver på 2.375 m² fordelt i to plan. Den kobles
sammen med den eksisterende idrætshals ene langside og østvendte
gavl. Store glasfacader mod øst, vest og syd giver nye muligheder
for at nyde den lokale natur og særlige lys både fra den gamle hal
og fra tilbygningen.
I tilbygningens stueplan etableres et stort område til
springgymnastik. En ny tribune placeres mellem den gamle og den nye
hal, så den bliver et centralt sted at mødes for alle brugere og
gæster i hallen. Dele af tribunen skabes af mobile klodser, der kan
flyttes rundt og give tribunelandskabet et evigt skiftende
På første sal kommer der en balkon med en fitnesszone, der
vender ud mod vest og får fin udsigt til fjeldet. Fra balkonen
bliver der adgang til en stor dansesal på 200 m² med frit udsyn ned
til springgymnastikområdet.
Udendørs aktivitetsområde bygger bro
Udenfor tilbygningen anlægges et udendørs aktivitetsområde, der er
delvist overdækket af tilbygningens tagudhæng. Her bliver der plads
til klatrestativer, minitrampoliner, balancebom og boldmur, og hele
området kommer til at fungere som en aktivitetsmæssig bro mellem
den indendørs gymnastik og de udendørs fodboldarealer.
Projektet koster i alt 39,4 mio. kr. at opføre. Runavik Kommune
støtter med 33,7 mio. kr. og Lokale og Anlægsfonden med 4 mio. kr.
og de resterende 1,7 mio. skal findes lokalt.
Magnus Rasmussen, borgmester i Runavik Kommune, udtaler om
projektet: "Den lokale gymnastikforening, Støkk, er en af de
største idrætsklubber på Færøerne. Fra at drive sine aktiviteter i
mange forskellige lokaler, kan al virksomhed nu samles i den nye
hal. Det er Runavik Kommunes håb og ønske, at det fleksible og
varierede udbud af aktiviteter i den nye hal bliver til glæde for
vores borgere i alle aldre."
Se flere billeder på BPP
Kilde: Pressemeddelelse fra Lokale og
AD Primers: Narrative Architecture